Tim McGraw, Luke Bryan, Dierks Bentley, More Added to ‘Salute the Troops’ TV Special « CBS Atlanta
Filed Under: ACM Awards, ACMs, dierks bentley, hunter hayes, Keith Urban, Kellie Pickler, Lee Brice, luke bryan, merle haggard, Tim McGraw, Toby Keith Afleggings ‘nie in SAUK se woordeskat’ | Netwerk24
Deur Sesona Ngqakamba, News24 14 September 2018 09:05
Die SAUK het vrese probeer besweer nadat die inhoud van ’n interne memorandum uitgelek het waarin aangedui word dat die bal aan die rol gesit word vir ’n grootskaalse aflegging van sy werknemers.
Neo Momodu, SAUK-woordvoerder, sê die woord “afleggings” is nie deel van die openbare uitsaaier se woordeskat nie.
“Ons het ons werknemers in kennis gestel dat ons van voorneme is om met vakbonde in gesprek te tree rakende kostebesnoeiings wat ons by die uitsaaier in werking stel,” sê Momodu.
Die uitsaaier, wat in ’n finansiële verknorsing is, het Donderdag dié brief aan sy werknemers gestuur.
Daarin word die werknemers ingelig dat die uitsaaier met die leierskap van georganiseerde arbeid vergader het en word hulle in kennis gestel dat afleggingsprosedures beplan word in terme van art. 189 van die Wet op Arbeidsverhoudinge.
Luidens die brief wat deur Madoda Mxakwe, uitvoerende hoof, uitgestuur is, is die besluit om mense af te lê deel van kostebesnoeiing.
“Die volgende stap vir die SAUK is om gesprekke te voer met die vakbondleiers met die doelwit om ’n konsensus te bereik. Ons gaan alle werknemers op die hoogte hou van die verwikkelinge aangaande die proses,” lui Mxakwe se skrywe.
Momodu sê egter die uitsaaier is nog nie op die punt om mense in die pad te steek nie. “Ons sê nog nie ons is al daar nie. Ons oorweeg dit net.”
Donderdag se vergadering met die vakbonde was bloot om hulle in kennis te stel van die kostebesnoeiings en dat die SAUK verdere besnoeiings, wat dalk ’n art.189-proses kan insluit, oorweeg.
“Ons dink net daaraan en ons het die vakbonde ingelig dat ons alles moontlik gedoen het om koste te besnoei.”
Momodu het bygevoeg dat die uitsaaier egter nou op ’n punt is waar hy ander opsies moet oorweeg.
Mxakwe het in Augustus gesê die uitsaaier het “ernstige likiditeit-uitdagings”.
Volgens Yolande van Biljon, finansiële hoof, skuld die SAUK sy krediteure meer as R694 miljoen.
Meer oor: Afleggings | Sauk
Outa: Afleggings by SAUK weens die Hlaudi-jare